বর্তমান সরকারের আমলে ব্যাংক ব্যবস্থাপনায় দুর্বলতা ও দ্রব্যমূল্যের ঊর্ধ্বগতি নিয়ে অসন্তোষ জানিয়েছেন ১৪ দলের শরিকদলগুলোর নেতারা। তাঁরা ব্যাংকগুলোর অর্থনৈতিক পরিস্থিতি ভালো নয় জানিয়ে বিপর্যয় রোধে সরকারকে মনোযোগ দিতে পরামর্শ দিয়েছেন। আর দ্রব্যমূল্যের ঊর্ধ্বগতির বিরুদ্ধে কর্মসূচি হাতে নিতে ১৪ দলের কাছে প্রস্তাব দিয়েছেন শরিক দলের এক নেতা। গতকাল সোমবার বিকেলে ১৪ দলের এক বৈঠকে এমন মত জানান জোটটির শরিক দলগুলোর কয়েকজন নেতা। ধানমণ্ডিতে আওয়ামী লীগ সভাপতি শেখ হাসিনার রাজনৈতিক কার্যালয়ে বৈঠকটি অনুষ্ঠিত হয়।